CELEX: 62010TN0278
Language: el
Date: 2010-06-21 00:00:00
Title: Υπόθεση T-278/10: Προσφυγή της 21ης Ιουνίου 2010 — Wesergold Getränkeindustrie κατά ΓΕΕΑ — Lidl Stiftung (WESTERN GOLD)

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/56
            
         Προσφυγή της 21ης Ιουνίου 2010 — Wesergold Getränkeindustrie κατά ΓΕΕΑ — Lidl Stiftung (WESTERN GOLD)
   (Υπόθεση T-278/10)
   ()
   2010/C 221/90
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Wesergold Getränkeindustrie GmbH & Co. KG (Rinteln, Γερμανία) (εκπρόσωποι: P. Goldenbaum, I. Rohr και T. Melchert, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Lidl Stiftung & Co. KG (Neckarsulm, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 24ης Μαρτίου 2010, στην υπόθεση R 770/2009-1,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα: Lidl Stiftung & Co. KG
   
      Σήμα προς καταχώριση: Λεκτικό σήμα «WESTERN GOLD» για προϊόντα της κλάσεως 33.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: Το εθνικό και κοινοτικό λεκτικό σήμα «WeserGold» για προϊόντα των κλάσεων 29, 31 και 32· το εθνικό και διεθνές λεκτικό σήμα «Wesergold» για προϊόντα των κλάσεων 29, 31 και 32, και το εθνικό σήμα «WESERGOLD» για προϊόντα της κλάσεως 32.
   
      Απόφαση του τμήματος ανακοπών: Δέχεται την ανακοπή.
   
      Απόφαση του τμήματος προσφυγών: Δέχεται την προσφυγή και απορρίπτει την ανακοπή.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 (1), καθόσον υπάρχει κίνδυνος συγχύσεως μεταξύ των αντιπαρατιθέμενων σημάτων, παράβαση του άρθρου 64, παράγραφος 1, του κανονισμού (ΕΚ) 207/2009, διότι το τμήμα προσφυγών δεν ανέπεμψε την υπόθεση ούτε εξέτασε περαιτέρω το βάσιμο της ανακοπής, επιπλέον, παράβαση του άρθρου 75, δεύτερο εδάφιο, του κανονισμού (ΕΚ) 207/2009, λόγω προσβολής του δικαιώματος ακροάσεως της προσφεύγουσας, καθώς και παράβαση του άρθρου 75, πρώτο εδάφιο, του κανονισμού (ΕΚ) 207/2009 λόγω ελλείψεως αιτιολογίας της αποφάσεως του τμήματος προσφυγών.
   
      (1)  Κανονισμός (ΕΚ) αριθ. 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ 2009, L 78, σ. 1).